ธปท.เชื่อศก.ปี55อาจโตสูงกว่า4.9%
ธปท.ส่งสัญญาณทิศทางเศรษฐกิจไทยปีนี้โตได้ดีกว่าคาด ชี้มีโอกาสโตได้มากกว่า 4.9%
22 ก.พ. 2555

ธปท.ส่งสัญญาณทิศทางเศรษฐกิจไทยปีนี้โตได้ดีกว่าคาด ชี้มีโอกาสโตได้มากกว่า 4.9% 
นายประสาร ไตรรัตน์ วรกุล ผู้ว่าการธนาคารแห่งประเทศไทย (ธปท.) กล่าวว่า หลังจากที่เห็นตัวเลขการขยายตัวของเศรษฐกิจไทยในปี 2554 ขยายตัวเพียง 0.1% โดยเป็นตัวเลขจริงจากสำนักงานคณะกรรมการพัฒนาการเศรษฐกิจและสังคมแห่งชาติ (สศช.) ทำให้ธปท.คาดว่าจะต้องมีการปรับขึ้นประมาณการเศรษฐกิจของธปท.จากระดับ 4.9% ซึ่งเป็นประมาณการในครั้งก่อนขึ้นค่อนข้างมาก 
"ตัวเลขจริงของเศรษฐกิจไทยในปีนี้ออกมาตามที่สศช.ประกาศที่ 0.1% ขณะที่เราประมาณการณ์ไว้ว่าจะโตที่ 1% ทำให้อาจจะต้องปรับลดประมาณการในปี 2554 ลง ขณะเดียวกันถ้ามีขับเคลื่อนหรืแแรงส่งของเศรษฐกิจยังเกิดขึ้นได้อีก ตามที่เราคาดการณ์ไว้ในปีนี้ แสดงว่าเศรษฐกิจเราน่าจะขยายตัวได้สูงกว่าประมาณการณ์เดิมที่ 4.9% อีกค่อนข้างมาก"นายประสารกล่าว 
ทั้งนี้ ธปท.ยังไม่ปรับประมารการณ์ในช่วงนี้ เนื่องจากยังเป็นต้นปี ที่อาจจะมีปัจจัยเปลี่ยนแปลงได้อีกมาก โดยเฉพาะปัจจัยจากเศรษฐกิจโลกที่อาจจะมากระทบ